A Origen di mayordomia:
· E ehèmpel di Hesus.
· Kiko ta e relashon entre Dios Su grasia i generosidat? (2 Kor. 8:1-2)
· Dios a duna Su grasia na e iglesianan di Masedonia, i nan “ a subi(rebosá) den generosidat riku ” (2 Korintionan 8:2 NIV). Y esaki ta e grasia di Hesus pa nan, i pa nos: Ounke E tabata riku, El a bira pober                                              (2 Korintiona 8:9); El a bandoná Shelu pa biba riba Tera; El a stòp di goberná e Universo pa bira un karpint; El a bandoná un lugá seif pa biba den teritorio di enemigu; El a kambia e korona real pa un korona di sumpiña.
· Y El a hasi tur esaki pa motibu di amor pa nos! (Juan 15:13; Efesionan 5:2; Galationan 2:20 ; 1 Juan 3:16).
· E kontestashon na e grasia risibí.
· Opservá e Masedonianan su kontestashon na grasia::
(1) Nan a risibí e grasia di Hesus (2 Kor Cor. 8:9)
(2) Nan a duna nan mes na Hesus (2 Kor. 8:5)
(3) Nan a roga pa e privilegio di yuda otronan  (2 Kor. 8:4)
(4) Den nan pobresa, nan a duna mas ayá di nan abilidat (2 Kor. 8:2-3)
· Kiko esaki ta siña nos?
(1) Gratitut pa Dios Su grasia (2 Korintionan 9:15). Hesus a duna tur kos pa nos. Nos gratitut ta wòrdu mustrá den e deseo pa duna nos mes kompletamente na djE..
(2) Deseo pa kompartí Dios Su bendishonnan  (2 Kor. 9:11a). Nos ta duna na otronan pasombra nos a risibí promé for di Dios.
(3) Amor sinsero (2 Korintionan 8:24). Generosidat ta evidensia ku amor ta biba den nos kurason.
B Kon pa praktiká mayordomia:
· Planiamentu apropiá.
· Pablo su plan proponé tabata pa kolektá un ofrenda speshal for di e iglesianan di Masedonia i Akaya ( e provinsia kaminda Korinto tabata lokalisá ) pa yuda e iglesia na Jerusalèm (Rom. 15:26).
· Ora ku e apòstel a proponé e plan na Kolosas un aña mas tempran, esaki a wòrdu risibí entusiasmá, ounke ningun metanan spesífiko a wòrdu poné na e tempu ei  (2 Kor. 9:1-2). Sinembargo, kada mienbro a disidí den su kurason pa duna un kantidat spesífiko (2 Kor. 9:7a).
· Ora ku ta planea e ofrenda, kada famia mester evaluá su mes i pone metanan realístiko, di akuerdo ku su kondishon finansiero.
· Un otro ounto ku Pablo ta inkluí den su plan ta ku nan no mester warda pa entregá tur kos na mes momento, pero mas bien pone un banda un tiki kada siman te ora ku nan yega e kantidat proponé (1 Kor. 16:2). Di e manera aki, ora ku Pablo yega, e kolekshon kompleto por wòrdu rekohé gososamente (2 Kor. 9:3-5).
· Un aktitut korekto.
· Pa enkurashá e Kolosensenan su generosidat, Pablo ta duna nan e ehèmpel di Masedonia. Den e iglesianan ei, e rumannan a mustra un aktitut apropiá i ehemplar den duna nan ofrendanan, pasombra nan a duna …
(1) Ku goso (2 Kor. 8:2a). Nan a sinti kontentu pa ta kapas pa duna.
(2) Ku generosidat (2 Kor. 8:2b Nan pobresa no tabata un opstákulo.
(3) Ku plaser  (2 Kor. 8:3). Nan a hasi esaki boluntariamente i  spontániamente..
(4) Komo un privilegio (2 Kor. 8:4). E akto aki a permit nan pa mustra nan amor pa Dios i e iglesia.
(5) Komo un akto di konsegrashon  (2 Kor.. 8:5). Su deboshon na Dios a resultá den su deboshon na otronan.
C Resultadonan di mayordomia:
· E unidat di e iglesia.
· E ofrenda ku a wòrdu hibá na Jerusalèm tabatin otro efektonan positivo  (2 Kor. 9:12).
· Hudiunan i Gentilnan tabata mará huntu dor di enlasenan di yudansa i gratitut (Rom. 15:26-27). Di e manera aki, e apòstel su meta final a wòrdu lográ: unidat den e iglesia.
· Un otro efekto positivo ta ku e manera ku e ofrenda a wòrdu manehá(tratá) tin un lès speshal pa nos awe: tur kos mester wòrdu hasí na un moda na ordu, i siguiendo e proseduranan korekto..
· Pablo a apuntá Tito pa vigilá e kolekshon, i e iglesianan a apuntá(nombra) rumannan pa asistié den e tarea aki (2 Kor. 8:16-24). No tabatin ningun otro manera apropiá pa kolektá i manda e ofrenda na Jerusalèm.
